KOMISIJOS REGLAMENTAS (EB) Nr. 674/2008
2008 m. liepos 16 d.
kuriuo iš dalies keičiamas Tarybos reglamentas (EB) Nr. 1782/2003, Tarybos reglamentas (EB) Nr. 247/2006 ir nustatomos 2008 metų biudžeto viršutinės ribos daliniam ar savanoriškam bendrosios išmokos schemos įgyvendinimui ir metiniai bendrosios išmokos už plotą schemai skirti finansiniai paketai, nustatyti Reglamentu (EB) Nr. 1782/2003
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies keičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 64 straipsnio 2 dalį, 70 straipsnio 2 dalį, 143b straipsnio 3 dalį ir 143bc straipsnio 1 ir 2 dalių antrą pastraipą,
atsižvelgdama į 2006 m. sausio 30 d. Tarybos reglamentą (EB) Nr. 247/2006, nustatantį specialias žemės ūkio priemones atokiausiems Sąjungos regionams (2), ypač į jo 20 straipsnio 3 dalies antrą sakinį,
kadangi:
(1)
Reglamento (EB) Nr. 1782/2003 VIII priede nustatytos nacionalinės viršutinės valstybių narių ribos, kurių minėto reglamento III dalies 2 skyriuje nurodytos referencinės sumos negali viršyti.
(2)
Portugalija, remdamasi Reglamento (EB) Nr. 247/2006 20 straipsnio 3 dalies pirmu sakiniu, nusprendė 2008 ir vėlesniais metais sumažinti teisių į priemoką už karves žindenes nacionalinę viršutinę ribą ir atitinkamą sumą perkelti, kad būtų padidintas Reglamento (EB) Nr. 247/2006 23 straipsnyje numatytas Bendrijos įnašas minėtame reglamente numatytoms specialioms priemonėms finansuoti. Todėl 2008 ir vėlesniais metais reikėtų sumažinti viršutines nacionalines Portugalijos ribas, nustatytas Reglamento (EB) Nr. 1782/2003 VIII priede, ta suma, kuri turi būti pridėta prie sumų, nurodytų Reglamento (EB) Nr. 247/2006 23 straipsnio 2 dalies, 2009 ir vėlesniais metais.
(3)
Valstybėms narėms, 2008 metais įgyvendinančioms Reglamento (EB) Nr. 1782/2007 III antraštinėje dalyje numatytą bendrosios išmokos schemą, reikėtų nustatyti 2008 metų visų to reglamento 66-69 straipsniuose numatytų išmokų biudžeto viršutines ribas, taikant to reglamento III antraštinės dalies 5 skyriaus 2 skirsnyje nustatytas sąlygas.
(4)
Reikėtų 2008 metams nustatyti biudžeto viršutines ribas valstybėms narėms, kurios naudojasi Reglamento (EB) Nr. 1782/2003 70 straipsnyje numatyta galimybe, dėl tiesioginių išmokų, ir kurioms netaikoma bendrosios išmokos schema.
(5)
Aiškumo sumetimais reikėtų paskelbti 2008 metų bendrosios išmokos schemos biudžeto viršutines ribas, nustatytas, iš Reglamento (EB) Nr. 1782/2003 VIII priedo persvarstytų viršutinių ribų atėmus to reglamento 66-70 straipsniuose nustatytų išmokų viršutines ribas.
(6)
Valstybėms narėms, kurios 2008 m. įgyvendina Reglamento (EB) Nr. 1782/2003 IVa antraštinėje dalyje numatytą bendrosios išmokos už plotą schemą, didžiausios metinės paramos tiesioginėmis išmokomis sumos turėtų būti nustatytos, remiantis to reglamento 143b straipsnio 3 dalimi.
(7)
Siekiant aiškumo, reikėtų paskelbti didžiausias turimas sumas, skirtas bendrosios išmokos už plotą schemą įgyvendinančioms valstybėms narėms, kad jos galėtų išmokėti pagal jų pranešimus nustatytas atskiras išmokas už cukrų 2008 m., kaip numatyta Reglamento (EB) Nr. 1782/2003 143ba straipsnyje.
(8)
Siekiant aiškumo, reikėtų paskelbti didžiausias turimas sumas, skirtas bendrosios išmokos už plotą schemą įgyvendinančioms valstybėms narėms, kad pastarosios galėtų išmokėti pagal jų pranešimus nustatytas atskiras išmokas už vaisius ir daržoves 2008 m., kaip numatyta Reglamento (EB) Nr. 1782/2003 143bb straipsnyje.
(9)
Reikėtų valstybėms narėms, taikančioms bendrosios išmokos už plotą schemą, nustatyti 2008 metų biudžeto viršutines ribas, taikytinas pereinamojo laikotarpio išmokoms už vaisius ir daržoves, nustatytoms pagal jų pranešimus, laikantis Reglamento (EB) Nr. 1782/2003 143bc straipsnio 1 ir 2 dalis.
(10)
Todėl Reglamentus (EB) Nr. 1782/2003 ir (EB) Nr. 247/2006 reikėtų atitinkamai iš dalies pakeisti.
(11)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1782/2003 VIII priede pateikiamos su Portugalija susijusios sumos 2008 ir vėlesniems metams pakeičiamos tokiomis sumomis:
„2008
608 221,
2009
608 751,
2010 m. ir vėliau
608 447.“
2 straipsnis
Reglamento (EB) Nr. 247/2006 23 straipsnio 2 dalyje pateikiamoje lentelėje nurodytos su Azorų ir Madeiros salomis susijusios sumos 2009 ir tolesniems biudžetiniams metams pakeičiamos šiomis sumomis:
„2009
87,08,
2010 m. ir vėliau
87,18.“
3 straipsnis
1. Reglamento (EB) Nr. 1782/2003 66-69 straipsniuose numatytos 2008 m. viršutinės biudžeto ribos pateikiamos šio reglamento I priede.
2. Reglamento (EB) Nr. 1782/2003 70 straipsnio 2 dalyje nurodytos 2008 m. viršutinės biudžeto ribos pateikiamos šio reglamento II priede.
3. Reglamento (EB) Nr. 1782/2003 III antraštinėje dalyje minimos vienkartinių išmokų schemos viršutinės 2008 metų biudžeto ribos pateikiamos šio reglamento III priede.
4. Reglamento (EB) Nr. 1782/2003 143b straipsnio 3 dalyje nurodytos 2008 metų didžiausios metinės paramos tiesioginėmis išmokomis sumos pateikiamos šio reglamento IV priede.
5. Didžiausia lėšų, numatytų Reglamento (EB) Nr. 1782/2003 143ba straipsnio 4 dalyje, skirtų Čekijai, Latvijai, Lietuvai, Vengrijai, Lenkija, Rumunijai ir Slovakijai, suma atskiroms išmokoms už cukrų 2008 m. išmokėti, pateikiama šio reglamento V priede.
6. Didžiausia lėšų, numatytų Reglamento (EB) Nr. 1782/2003 143bb straipsnio 4 dalyje, skirtų Čekijai, Vengrijai, Lenkijai ir Slovakijai, suma atskiroms išmokoms už vaisius ir daržoves 2008 m. išmokėti nurodyta šio reglamento VI priede.
7. Reglamento (EB) Nr. 1782/2003 143bc straipsnio 1 ir 2 dalių antroje pastraipoje numatytos 2008 m. viršutinės biudžeto ribos pateikiamos šio reglamento VII priede.
4 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 16 d.